Nicușor Dan spune că ar fi avantajat dacă vor candida și Firea, și Piedone la Primăria București: "Ei își împart voturile"/ Despre sondajul cu Piedone: "Vă dați seama că am prezentat ce mă avantaja/ Există mai multe slideuri"
Primarul Capitalei, Nicușor Dan, a declarat amuzat, luni seară, la Dig24, că a prezentat doar informațiile care "îl avantajau" din sondajul pe care l-a comandat și l-a prezentat luni dimineață. Nicușor Dan a declarat că a prezentat sondajul pentru a le arăta susținătorilor lui că "avem o șansă reală să câștigăm". În sondaj, Piedone avea un ușor avantaj în fața actualului primar care era cotat la 39,3%.
Dan a mai spus că sondajul are mai multe slideuri, inclusiv cu Gabriela Firea și a subliniat că nu ia în serios candidatura lui Cristian Popescu Piedone, spunând că acesta "va negocia" la un moment cu PSD o eventuală retragere.
Nicușor Dan a mai subliniat că este avantajat și ar avea un avans semnificativ dacă în cursa pentru Primăria București vor intra și Cristian Popescu Piedone, și Gabriela Firea: "Ei își împart voturile", a spus primarul general.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank